જાતિ અને જ્ઞાતિથી વહેચાયેલા આપણા દેશમાં આજે પણ દલિત સમાજ સન્માનથી જીવન પસાર કરી શકતા નથી. ક્યારેક મંદિરમાં જવા પર રોક કરવામાં આવે તો ક્યારેક મૂંછો વધારી હોય તો મારવામાં આવે તો ક્યારેક લગ્ન પ્રસંગમાં ઘોડી ઉપર બેસવા દેવામાં ન આવે. હજુ પણ આવા કિસ્સાઓ બંધ થવાનું નામ નથી લઇ રહ્યા જે દેશ માટે શરમજનક બાબત ગણી શકાય. આ પ્રકારની ઘટના જ્યારે સામે આવે ત્યારે આપણા દેશનાં નેતાઓ નિંદા કરતા જોવા મળે છે પરંતુ શું માત્ર નિંદા કરવાથી આ પ્રકારની ઘટનાઓનો અંત આવશે ખરો?